《和李商隐无题 其一》
明代·李麟

花落萧墙别院风，眼看漂泊水流东。有怀团扇缄题在，无计长门买赋通。

翡翠梦衾春草绿，守宫愁臂夜灯红。十年怕见青铜面，肯信云鬟半欲蓬。

作者简介：明浙江鄞县人，字次公。工绘画，精于人物，善白描，尤长写貌，自署龙眠后身。中年好释氏，礼僧达观为弟子，遂专画佛像，好佛者竞相收藏。